Գրետա Դանելյանի հետ զրույցի ընթացքում ներս են մտնում նաև փախստական մյուս բնակիչները: 71-ամյա Լաուրա Հարությունյանն իրենց պատմությունն է սկսում. 3 հատ 3-սենյականոց բնակարան են թողել Բաքվում: 28 տարի է՝ գիշերօթիկի սենյակներից մեկում է ապրում: «Գալիս են, ցուցակ են կազմում, գրում են՝ որտեղից եք եկել, արդեն 28 տարի միայն գրում են: Գումարած այս աղմուկը: Բացի դրանից՝ մերկ, առանց ներքնաշորի էս կողմից են դուրս գալիս, էն կողմից են դուրս գալիս, գոռում են»,-պատմում է Լաուրա Հարությունյանը: